ร้านอาหารค่ำของหัวหินที่จะมาแนะนำต่อไปนี้เป็นร้านอาหารง่ายๆ ยามดึก แต่เป็นร้านที่มีชื่อเสียงติดอันดับของหัวหินเลยครับ 



ข้าวต้มโฟนลิงค์   หัวหิน



ร้านข้าวต้มโฟนลิงค์ อยู่ฝั่งซ้ายมือ  (ถ้ามุ่งหน้าเขาตะเกียบ)  ก่อนถึงสี่แยกไฟแดงกลางเมืองหัวหินหรือ  “สี่แยกจี้อันตึ๊ง”  ครับ พอเลยพระราชวังไกลกังวลก็ให้เล็ง  “ซอยหัวหิน  47”  เอาไว้ครับ พอเลยปั๊มน้ำมัน ปตท. มาก็เริ่มหาที่จอดได้เลยครับ เนื่องจาก  ร้านข้าวต้มโฟนลิงค์  เป็นร้านอร่อยข้างทางก็เลยต้องจอดรถแปะๆไว้ตามข้างถนนคราบ อิอิอิ



ร้านข้าวต้มโฟนลิงค์  เป็นร้านข้าวต้มยามค่ำคืนที่เปิดขายตอนเย็นๆ ซักห้า – หกโมงเย็นเป็นต้นไปจนถึงดึกๆดื่นๆครับ จริงๆตัวร้านเป็นตึกแถว  2  คูหานะครับ  แต่เนื่องจากทางร้านจัดโต๊ะเหินออกมาจนสุดฟุตบาทก็เลยดูเหมือนว่าไม่มีโต๊ะนั่งในร้าน  ความจริงแล้วดต๊ะนั่งข้างในร้านมีเยอะพอๆกับที่ตั้งเกินมาบนฟุตบาทครับ


เมนูของที่  ร้านข้าวต้มโฟนลิงค์  มีเยอะแยะหลากหลายมากๆ  มีทั้งอาหารจานเดียว  กับข้าว  และอาหารทะเลครับ


เมนูแรก   ผัดถั่วงอกไฟแดง  ราคา   50  บาท

เมนูนี้เป็นเมนูพื้นๆมากเลยครับ   ผัดแบบไม่ใส่เนื้อสัตว์อะไรเลย  อร่อยแบบมาตรฐานครับ  รสชาติดี  เค็มปะแล่มๆ  ทานกับข้าวต้มร้อนๆ  อร่อยดีครับ


เมนูที่สอง   แขนงผัดหมูกรอบ   ราคา  70  บาท
เมนูนี้เจ้าของบล็อกชอบเป็นพิเศษครับ  เลยเป็นเมนูประจำเวลาออกไปกินข้าวต้มนอกบ้าน  หมูกรอบอาจจะน้อยไปนิดนะครับเมนูนี้  แต่เจ้าของบล็อกชอบกินผักมากกว่าอยู่แล้วครับก็เลยไม่ได้คิดอะไรมาก  ความอร่อยก็มาตรฐานร้านข้าวต้มครับ  


หมึกแดดเดียว   ราคา  90  บาท


เมนูนี้ถือว่าสมราคาทีเดียวครับ  ปริมาณไม่น้อยจนเกินไปสำหรับ  2  คน  สามารถสั่งเมนูอื่นๆมาทานได้อีกครับ  หมึกก็ไม่แห้ง  แข็ง  จนเกินไป  นุ่มๆ  เหนียวกำลังดีครับ  รสชาติก็เค็มนิดๆ  กินกับซอสพริกเผ็ดๆ  เปรี้ยวๆ  เข้ากันพอดีเลยครับ


เมนูรองสุดท้าย  ยำไข่ดาว  70  บาท

เมนูนี้มีข้อตินิดเดียวครับ  สงสัยในครัวจะยุ่งเพราะวันที่เจ้าของบล็อกไปทานคนค่อนข้างเยอะ  ไข่ดาวก็เลยไหม้ไปนิด  อิอิอิ    แต่ถ้าพูดถึงความกรอบแล้วก็ยังกรอบใช้ได้อยู่ครับ  น้ำยำรสชาติจัดจ้านดีมาก  มีรสเผ็ด  เปรี้ยวนำ  และมีรสหวานติดปลายลิ้นเท่านั้น  เป็นรสชาติน้ำยำที่เจ้าของบล็อกชอบพอดีเลยครับ


เมนูสุดท้าย  ต้มจืดสาหร่ายหมูสับ  ราคา  70  บาท


กับข้าวที่  ร้านข้าวต้มโฟนลิงค์  ราคาไม่แพงนะครับ  จะบอกว่าราคาค่อนข้างถูกก็ได้นะครับ  รสชาติของต้มจืดก็ดีซะด้วย  เครื่องที่ใส่ก็เยอะมากครับ  มีทั้งหมูสับ  ลูกชิ้นหมู  ผักกาดขาว  และสาหร่าย   


ร้านข้าวต้มโฟนลิงค์  เป็นร้านข้าวต้มข้างทางที่ราคาไม่แพงมาก  และรสชาติใช้ได้เลยครับ  ถ้าไปเที่ยวหัวหินแล้วเบื่ออาหารทะเล  หรือต้องการหาข้าวต้มร้อนๆ  ทานก่อนเข้าโรงแรมละก็แนะนำ  ร้านข้าวต้มโฟนลิงค์  เลยครับ  


